User:RPOXDL/sandbox

= Alexandru Pelin =

A muncit jumătate de secol pentru a face o gospodărie mare și cu care să se mândrească în sat. Fiind înzestrat cu auz muzical, într-o bună zi, bărbatul și-a spus ferm convins că vrea să-și încerce norocul în showbiz. Zis și făcut. La cei 50 de ani, Alexandru Pelin, un simplu muncitor de la țară, a ajuns să lucreze unul din cei mai cotați compozitori de la noi. Alexandru Pelin (50 de ani) este originar din satul Dubăsarii Vechi, raionul Criuleni. Bărbatul, care-și dorește cu orice preț să guste din celebritate, este un om simplu de la țară, cu soție, trei copiii și o gospodărie mare. A cutreierat prin lume pentru a-și găsi vocația, a făcut diverse munci. Acum, împreună cu soția, gospodăresc prin jurul casei. Au multe animale, heleşteu cu pești și îngrijesc de câteva loturi de pământ. Chiar de nu are studii muzicale, în tinerețe, Alexandru Pelin a cântat în orchestra armatei. Uneori, bărbatul cânta pentru rude și prieteni, la o vorbă bună și un pahar de vin. “Inspiraţia de a cânta mi-a venit de undeva de sus. Pur și simplu am simțit că trebuie să cânt, iar majoritatea pieselor sunt dedicate părinților, copiilor mei și soției”, ne-a declarat proaspătul interpret. La pescuit i s-a oferit șansa de a încerca în showbiz Compozitorul Andrei Sava a fost cel care i-a propus să lanseze un album. Ei s-au cunoscut la pescuit, având prieteni comuni. Și cum se întâmplă de obicei, după pescuit și o bucată de pește, spre seară, Alexandru Pelin a scos acordeonul și a început să cânte. Andrei Sava a remarcat imediat faptul că bărbatul are talent şi i-a propus o colaborare. A lansat un album “E foarte aproape și accesibil publicului obişnuit, fără mari pretenţii muzicale. Albumul conţine muzică de voie bună, dar sunt și piese triste, de tipul baladelor, pe care am încercat să le orchestrăm și să le dăm o formă apropiată auzului oricui. Piesele au fost redactate și înregistrate profesionist, în cele mai bune studiouri”, ne-a comunicat compozitorul. Colaborează cu Inesa Stratulat Vedeta showbizului autohton, Inesa Stratulat, a menționat faptul că Alexandru Pelin este un om care știe să muncească și depune mult suflet în ceea ce face. Primul lui album, intitulat “Trei copii îmi zic tăticu”, conține 13 piese în care se regăsesc valorile și tradițiile moldovenești. Videoclipul la piesa “Mama coace pâine” a fost filmat la Butuceni, un loc care reprezintă toată ființa moldoveanului. Filmările au durat puţin, deoarece proaspătul interpret a fost foarte ascultător, artistic și firesc. Piesele cântate i le dedică soției “Soția mea este foarte bucuroasă că am decis să fac o carieră în muzică, iar majoritatea pieselor i le-am dedicat chiar ei. Am trei copii – un băieat și două fete, însă nimeni nu mi-a moştenit talentul de a cânta. Dar poate, cine ştie, pe la 50 de ani le va veni și lor inspiraţia, fiindcă niciodată nu e prea târziu să faci ceea ce-ți place”, afirmă Alexandru Pelin. Mai responsabil decât interpreţii autohtoni Inesa Stratulat spune despre proaspătul interpret că „este o persoană foarte sinceră și deschisă”, fără pretenţii la vedetism. “Alexandru este un om deosebit, iar peste un timp îți pare că îl cunoști de-o viață. Are atâta responsabilitate cum nu are niciun interpret autohton. Este primul care a venit în platou pregătit la maximum, cu responsabilitate și atitudine față de lucru”, a mai adăugat interpreta. În viitorul apropiat, Alexandru Pelin va lansa pe piaţă și cel de-al doilea album.